TTA ควัก 462.63 ลบ. ซื้อเรือบรรทุกสินค้าแห้งเทกอง 1 ลำ ขนาด 58,605 เดทเวทตัน
TTA ควัก 462.63 ลบ. ซื้อเรือบรรทุกสินค้าแห้งเทกอง 1 ลำ ขนาด 58,605 เดทเวทตัน
TTA ควัก 462.63 ลบ. ซื้อเรือบรรทุกสินค้าแห้งเทกอง 1 ลำ ขนาด 58,605 เดทเวทตัน
2 เม.ย. 2563

บริษัท โทรีเซนไทย เอเนต์ซีส์ จำกัด (มหาชน) หรือ TTA ระบุว่า บริษัทซื้อเรือบรรทุกสินค้าแห้งเทกองมือสองจากบริษัทซึ่งไม่ได้เป็นบุคคลเกี่ยวโยงกับบริษัทฯ จำนวน 1 ลำ คือ เรือ ทอร์ ไชยชนะ โดยบริษัท โทรีเซน ชิปปิ้ง สิงคโปร์ พีทีอี แอลทีดี (TSS) ซึ่งเป็นบริษัทย่อยที่บริษัทฯ ถือหุ้นร้อยละ 100 โดยมีรายละเอียดคือ ชื่อเรือ ทอร์ ไชยชนะ ประเภทเรือ Supramaxขนาดของเรือ 58,605 เดทเวทตัน สร้างในปี 2556
โดยราคาซื้อเรือดังกล่าวมีมูลค่า 14.10 ล้านดอลลาร์สหรัฐอเมริกา หรือคิดเป็น 462.63 ล้านบาท โดยใช้อัตราแลกเปลี่ยน 1 ดอลลาร์สหรัฐฯ เท่ากับ 32.8103 บาท ซึ่งจุดประสงค์ในการซื้อเรือลำนี้ เพื่อส่งเสริมกองเรือตามแผนการขยายกองเรือ
ทั้งนี้เมื่อนับเรือลำนี้รวมเข้าด้วยกันในกองเรือของโทรีเซน โทรีเซนเป็นเจ้าของเรือทั้งนี้จำนวนทั้งสิ้น 22 ลำ ขนาดระวางบรรทุกเฉลี่ย 55,436 เดทเวทตัน อายุเฉลี่ยของกองเรือ 12.70 ปี